Document ID: 31995R1835

NEUVOSTON ASETUS (EY) N:o 1835/95,
annettu 24 päivänä heinäkuuta 1995,
tiettyjen maatalous-, teollisuus- ja kalastustuotteita koskevien yhteisön tariffikiintiöiden avaamisesta ja hoidosta sekä tiettyjä maatalous- ja teollisuustuotteita koskevan yhteisön tariffikiintiöiden avaamisesta ja hoidosta annetun asetuksen (EY) N:o 2878/94 muuttamisesta (neljäs sarja 1995)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 28 artiklan,
ottaa huomioon komission ehdotuksen,
sekä katsoo, että
tiettyjen teollisuustuotteiden tuotanto yhteisössä ei vuonna 1995 riitä täyttämään yhteisön jalostusteollisuuden vaatimuksia; tämän vuoksi kyseisten tuotteiden hankinta yhteisöön on suuresti riippuvaista kolmansista maista tulevasta tuonnista; olisi viipymättä huolehdittava yhteisön kiireellisimmistä kyseisten tuotteiden hankintatarpeista mahdollisimman suotuisin edellytyksin; olisi avattava yhteisön tariffikiintiöitä alennetuin tullein tai tullittomina kaudeksi 31 päivään joulukuuta 1995, ja ankeriaiden tapauksessa (järjestysnumero 09.2701) ajanjaksoksi 1 päivästä heinäkuuta 1995 30 päivään kesäkuuta 1996 asianmukaisten määrien perusteella, joissa otetaan huomioon tarve olla vaarantamatta näiden tuotteiden markkinatasapainoa ja yhteisön tuotannon aloittamista tai kehitystä,
neuvosto on avannut asetuksellaan (EY) N:o 2878/94 (1) vuodeksi 1995 yhteisön tariffikiintiöt tietyille teollisuus- ja kalastustuotteille, erityisesti magnetroneille (järjestysnumero 09.2797) ja dianolille 220 (järjestysnumero 09.2859),
tällä hetkellä käytettävissä olevista taloudellisista tiedoista voidaan päätellä, että kolmansista maista peräisin olevien kyseisten tuotteiden tuontitarpeet yhteisössä voivat ylittää edellä mainitussa asetuksessa vahvistetut määrät; tämän vuoksi olisi lisättävä edellä tarkoitettujen kiintiöiden määriä,
kaikille yhteisön tuojille olisi taattava erityisesti tasavertainen ja jatkuva mahdollisuus käyttää mainittuja kiintiöitä ja näitä kiintiöitä varten säädettyjen tullimäärien keskeytymätön soveltaminen kyseisten tuotteiden tuonnissa kaikkiin jäsenvaltioihin kiintiöiden täyttymiseen saakka, ja
yhteisön on itsenäisesti päätettävä tariffikiintiöiden avaamisesta; mikään ei kuitenkaan estä sitä, että näiden kiintiöiden yhteisen hoidon tehokkuuden varmistamiseksi jäsenvaltioille annetaan lupa lukea tosiasiallisia tuonteja vastaavat tarvittavat määrät kiintiöihin; tällainen hoito vaatii kuitenkin tiivistä yhteistyötä jäsenvaltioiden ja komission välillä, ja komission on erityisesti voitava seurata kiintiöiden täyttymistä ja ilmoittaa siitä jäsenvaltioille,
ON ANTANUT TÄMÄN ASETUKSEN:
1 artikla
1. Jäljempänä kuvattujen tuotteiden tuontiin sovellettavat tullit suspendoidaan tämän asetuksen voimaantuloajankohdan ja jäljempänä olevassa taulukossa tarkoitetun päivämäärän väliseksi ajanjaksoksi kunkin tuotteen osalta ilmoitetuille tasoille ja ilmoitettujen yhteisön tariffikiintiöiden rajoissa.
TAULUKON PAIKKA
2. Ensimmäisestä päivästä heinäkuuta 1995 30 päivään kesäkuuta 1996 jäljempänä kuvattujen tuotteiden tuontiin sovellettavat tullit suspendoidaan jäljempänä olevassa taulukossa kunkin tuotteen osalta ilmoitetuille tasoille ja ilmoitettujen yhteisön tariffikiintiöiden rajoissa.
TAULUKON PAIKKA
3. Korvataan asetuksen (EY) N:o 2878/94 1 artiklassa oleva taulukko seuraavasti:
a) korvataan järjestysnumeron 09.2797 osalta "kiintiön määrä" -sarakkeessa oleva luku "650 000" luvulla "1 150 000".
b) korvataan järjestysnumeron 09.2859 osalta "kiintiön määrä" -sarakkeessa oleva luku "600" luvulla "1 000".
2 artikla
Edellä 1 artiklassa tarkoitettuja tariffikiintiöitä hoitaa komissio, joka voi toteuttaa tarvittavat hallinnolliset toimenpiteet kiintiöiden tehokkaan hoidon varmistamiseksi.
3 artikla
Jos tuoja esittää jäsenvaltiossa vapaaseen liikkeeseen luovutusta koskevan ilmoituksen, jossa on hakemus etuuskohtelun myöntämisestä tässä asetuksessa tarkoitetulle tuotteelle, ja jos tulliviranomaiset vastaanottavat tämän ilmoituksen, kyseisen jäsenvaltion on luettava komissiolle antamallaan tiedonannolla tätä tarvetta vastaava määrä kiintiön määrään.
Kiintiöön lukemista koskevat hakemukset, joissa ilmoitetaan mainittujen ilmoitusten vastaanottamispäivä, on lähetettävä komissiolle viipymättä.
Komissio antaa luvan kiintiöön lukemiseen niiden ajankohtien mukaisessa järjestyksessä, joina kyseisen jäsenvaltion tulliviranomaiset ovat vastaanottaneet vapaaseen liikkeeseen luovutusta koskevat ilmoitukset, siinä määrin kuin jäljellä oleva määrä sen sallii.
Jos jäsenvaltio ei käytä kiintiöön luettuja määriä, sen on palautettava ne mahdollisimman pian vastaavaan kiintiöön.
Jos pyydetyt määrät ylittävät kiintiössä jäljellä olevan määrän, jako suoritetaan suhteessa hakemuksiin; komissio ilmoittaa jäsenvaltioille kiintiöön luetuista määristä.
4 artikla
Jokaisen jäsenvaltion on taattava kyseisten tuotteiden tuojille tasavertainen ja jatkuva mahdollisuus käyttää kiintiötä, jos jäljellä oleva määrä sen sallii.
5 artikla
Jäsenvaltiot ja komissio toimivat tiiviissä yhteistyössä tämän asetuksen noudattamisen varmistamiseksi.
6 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä heinäkuuta 1995.

Labels: 1
17
5
3
6